**In atenția cetățenilor comunei Cricau**

**Legea nr. 226/2021 privind stabilirea măsurilor de protecţie socială pentru consumatorul vulnerabil de energie**

1. Ajutorul pentru încălzirea locuinței Familiile cu venituri nete lunare mai mici de 1.386 lei pe fiecare membru sau persoanele singure care realizează venituri nete lunare până la 2.053 lei, pot solicita ajutorul pentru încălzirea locuinței în sezonul rece (perioada de 5 luni cuprinsă între data de 1 noiembrie a anului curent şi data de 31 martie a anului următor). Cererea și declarația pe propria răspundere pentru acordarea ajutorului pentru încălzire se depun la primăria localității pe raza careia se află locuința solicitantului.

Depunerea cererilor se poate face incepand cu data de 20.10.2021 dar si pe parcursul sezonului rece, după cum urmează:

– până la data de 20 ale lunii, acordarea dreptului se va realiza începând cu luna respectivă;

– după data de 20 ale lunii, acordarea dreptului se va realiza începând cu luna următoare.  
2. Suplimentul pentru energie Familiile cu venituri nete lunare mai mici de 1.386 lei pe fiecare membru sau persoanele singure care realizează venituri nete lunare până la 2.053 lei vor putea solicita suplimentul pentru energie. Acesta se acordă lunar, în sumă fixă, pe toată perioada anului și vizează consumul de energie electrică, de combustibili solizi şi petrolieri și de gaze naturale şi energie termică.

Se respinge acordarea beneficiilor mentionate la subpunctele 1 si 2 daca titularul si membrii familiei detin bunurile prezentate in Anexa 3 si Anexa 4 la Normele metodologice.

**LISTA BUNURILOR  
ce conduc la excluderea acordarii ajutorului social, alocatiei pentru susţinerea familiei şi a ajutorului pentru încălzirea locuintei**

|  |  |
| --- | --- |
| Bunuri imobile | |
| 1 | Cladiri sau alte spatii locative in afara locuintei de domiciliu si a anexelor gospodaresti |
| 2 | Terenuri de imprejmuire a locuintei si curtea aferenta si alte terenuri intravilane care depasesc 1.000 mp in zona urbana si 2.000 mp in zona rurala. Fac exceptie terenurile din zonele colinare sau de munte care nu au potential de valorificare prin vanzare/constructie/productie agricola |

|  |  |
| --- | --- |
| Bunuri mobile(\*) | |
| 1 | Autoturism/autoturisme si/sau motocicleta/motociclete cu o vechime mai mica de 10 ani cu exceptia celor adaptate pentru persoanele cu handicap sau destinate transportului acestora sau persoanelor dependente, precum si pentru uzul persoanelor aflate in zone greu accesibile |
| 2 | Mai mult de un autoturism/motocicleta cu o vechime mai mare de 10 ani |
| 3 | Autovehicule: autoutilitare, autocamioane de orice fel cu sau fara remorci, rulote, autobuze, microbuze |
| 4 | Salupe, barci cu motor, scutere de apa, iahturi, cu exceptia barcilor necesare pentru uzul persoanelor care locuiesc in Rezervatia Biosferei „Delta Dunarii“ |
| 5 | Utilaje agricole: tractor, combina autopropulsata |
| 6 | Utilaje de prelucrare agricola: presa de ulei, moara de cereale |
| 7 | Utilaje de prelucrat lemnul: gater sau alte utilaje de prelucrat lemnul actionate hidraulic, mecanic sau electric |
| (\*) Aflate in stare de functionare. | |
| Depozite bancare | |
| 1 | Depozite bancare cu valoare de peste 3.000 lei, cu exceptia dobanzii |

|  |  |
| --- | --- |
| Terenuri/animale si/sau pasari | |
| 1 | Suprafete de teren, animale si pasari a caror valoare neta de productie anuala depaseste suma de 1.000 euro pentru persoana singura, respectiv suma de 2.500 euro pentru familie |